SUPORT A PROJECTES D'APRENENTATGE I SERVEI 9824 QS LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/53587)
  + [Valencià](/va/acuerdo/53151)






Selector de idioma

Leer

* [Español](/es/acuerdo/53795)
* [Valencià](/va/acuerdo/53643)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





SUPORT A PROJECTES D'APRENENTATGE I SERVEI 8688 IW LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
====================================================================================================================================

Secretaria General

Butlletí Oficial Universitat d'Alacant





SUPORT A PROJECTES D'APRENENTATGE I SERVEI 1244 UH LA UNIVERSITAT D'ALACANT

Data d'aprovació
:   21/10/2024

Data de publicació
:   22/10/2024

Òrgan competent
:   Vicerectora d'Igualtat, Inclusió i Responsabilitat Social

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/53908)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/53385)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/53103)
  + [Compartir acuerdo en 

    X](https://twitter.com/intent/tweet?via=UA_Universidad&text=SUPORT A PROJECTES D'APRENENTATGE I SERVEI 3270 BV LA UNIVERSITAT D'ALACANT&url=https://www.boua.ua.es/va/acuerdo/53571)

**Títol:** SUPORT A PROJECTES D'APRENENTATGE I SERVEI 3730 QE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Vicerectora d'Igualtat, Inclusió i Responsabilitat Social

**Data d'aprovació:** dilluns, 21 d'octubre de 2024

SUPORT A PROJECTES D'APRENENTATGE I SERVEI 7247 IQ LA UNIVERSITAT D'ALACANT

Preàmbul

La visió i missió de la Universitat està dins un procés de reformulació, actualització i revitalització. En els últims anys Bolonya i ara la intel·ligència artificial han fet que canvie la universitat, tant des del punt de vista teòric com des de les seues estructures i relacions amb l'entorn, i s'ha destacat la dimensió SOCIAL i també CÍVICA. La universitat ha de preparar l'estudiantat perquè es convertisca, també, en ciutadania activa, crítica i responsable.

La nova Llei orgànica 2/2023 (LOSU), en l'article 18, punt 4, assenyala que "les universitats promouran un desenvolupament econòmic i social equitatiu, inclusiu i sostenible que puga afavorir la creació d'ocupació de qualitat i millorar els estàndards de benestar del territori en el qual se situen. A aquest efecte, reforçaran la col·laboració amb les administracions locals i amb els actors socials del seu entorn mitjançant els projectes de ciència ciutadana i d'aprenentatge-servei, entre altres mecanismes...", i en l'article 33, punt k, assenyala que l'estudiantat tindrà els següents drets, respecte de la formació acadèmica: "Dret al reconeixement acadèmic i a afavorir la compatibilitat de la seua participació en activitats universitàries de mentoria, aprenentatge-servei, ciència ciutadana, culturals, esportius, de representació estudiantil, associacionisme universitari, solidaris, de cooperació i de creació de noves iniciatives socials i empresarials."

Per a aconseguir-ho, la universitat ha de facilitar l'aprenentatge amb noves metodologies més col·laboratives, que propicien la transferència del coneixement a la societat, i ha de col·laborar i integranr diferents institucions socials en el procés educatiu.

En això consisteix la metodologia d'aprenentatge-servei (d'ara endavant, ApS), que vincula estudiants i docents amb la realitat social.

En aquesta línia, els vicerectorats de Transformació Digital i d'Igualtat, Inclusió i Responsabilitat Social llancen aquesta convocatòria de suport a projectes d'ApS.

1.    Objeto de la convocatòria i procediment de concessió

Aquesta convocatòria té per objecte adjudicar, en règim de concurrència competitiva, la concessió d'ajudes econòmiques a projectes que promoguen la metodologia d'ApS  i faciliten el desenvolupament d'aquesta mena de projectes docents en les titulacions oficials de grau i de màster de la Universitat d'Alacant.

2.    Requisits de participació

-  Podrà sol·licitar aquesta ajuda el personal docent i investigador (PDI) en servei actiu durant el temps d'execució del projecte.

-  Podrà col·laborar en els projectes qualsevol membre de la UA: el personal docent i investigador (PDI), el personal tècnic, de gestió i d'administració i serveis (PTGAS) i l'estudiantat matriculat en la UA.

-  La coordinació del projecte estarà a càrrec exclusiu de la persona sol·licitant, que serà responsable de la correcta execució.

-  Els projectes hauran d'estar vinculats a una assignatura o diverses.

Els projectes hauran d'estar vinculats necessàriament amb una entitat del tercer sector (ONG, associació, fundació, cooperativa...).

3.    Característiques de les ajudes

Es destinaran a la realització de projectes d'ApS que es desenvolupen en assignatures de titulacions oficials (grau i màster) del segon semestre del curs 2024/2025 i del primer semestre del curs 2025/2026.

S'assignarà l'import sol·licitat per cada projecte segons la puntuació obtinguda i amb un màxim de 2.000 euros per projecte fins a esgotar l'import total d'aquesta convocatòria. La dotació màxima d'aquesta convocatòria serà de 10.000 euros.

Si el nombre de projectes presentats fora molt elevat i la puntuació obtinguda molt similar, la Comissió Avaluadora podrà acordar reduir l'import màxim per projecte per a poder arribar-ne a un major número.

El finançament atorgat no ha de totalitzar necessàriament les quanties sol·licitades.

Les ajudes previstes es destinaran a cobrir les següents despeses, sempre que estiguen directament relacionades amb el projecte sol·licitat:

-  Despeses de manutenció, allotjament i transport de les persones participants en el projecte.

-  Material informàtic no inventariable per a funcionament d'equips informàtics i anàlegs.

-  Material de reprografia i impremta i despeses en serveis externs.

-  Altres subministraments de material no inventariable.

-  Altres despeses i material bibliogràfic.

-  Concurrència a congressos, concursos, exposicions i fires de les persones participants en el projecte.

4.    Termini i procediment de presentació de sol·licituds

4.1 Termini de presentació

El termini per a sol·licitar l'ajuda s'obrirà  a partir de l'endemà de la publicació en el BOUA fins al 6 de novembre de 2024 a les 23.59 h.

4.2 Procediment de presentació

Les sol·licituds es presentaran a través del registre electrònic de la Universitat d'Alacant (UACloud: e-Administració > Tràmits >Generals > Instància genèrica) dirigida al Vicerectorat d'Igualtat, Inclusió i Responsabilitat Social, amb indicació de les dades d'aquesta convocatòria.

S'adjuntarà a la sol·licitud el formulari del projecte ([annex I](https://web.ua.es/va/vr-social/compromiso-social/documents/anexo1.docx)).

Les propostes hauran de comptar amb el vistiplau de la persona que coordine la/les assignatura/es implicada/es i del/de la director/a del Departament.

5.    Criteris d'adjudicació

L'assignació de les ajudes es realitzarà seguint els següents criteris:

·         Adequació als requisits de la convocatòria (els projectes que no s'adeqüen seran exclosos).

·         Qualitat en la formulació del projecte d'acord amb els següents criteris (puntuació màxima: 40 punts)

-       Rellevància de la necessitat socioambiental general que atén el projecte (5 punts).

-       Els objectius responen clarament al problema o la necessitat detectada (5 punts).

-       Competències i aprenentatges que es desenvoluparan en el projecte (5 punts).

-       Programa d'activitats a realitzar per a aconseguir els objectius (dins i fora de classe): Programa i cronograma d'activitats de preparació, organització, realització i tancament del projecte (4 punts).

-       Impacte previsible en la comunitat o l'entorn del projecte (5 punts).

-       Grau de participació de l'alumnat en el disseny i el desenvolupament en totes les fases del cicle de vida de la intervenció, des de la detecció de necessitats fins a l'avaluació (5 punts).

-       Grau de participació de l'entitat social i la població beneficiària en el disseny i el desenvolupament en totes les fases del cicle de vida de la intervenció, des de la detecció de necessitats fins a l'avaluació (5 punts).

-       Visibilitat (com es difondrà el projecte) (3 punts).

-       El projecte es desplega en més d'una assignatura o titulació (3 punts).

6.    Òrgan gestor i Comissió de Valoració

6.1 Òrgan gestor

L'òrgan gestor de la convocatòria és el Vicerectorat d'Igualtat, Inclusió i Responsabilitat Social, que s'encarrega de l'ordenació i lal instrucció del procediment, i acordarà totes les actuacions necessàries per a la determinació, coneixement i comprovació de les dades en virtut de les quals ha de dictar-se resolució. El correu electrònic de contacto és: xz.sythbe@pm.ew

Quan la sol·licitud no reunisca els requisits o no s'hi adjunte la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o hi adjunte els documents preceptius, amb indicació que si així no ho fera se li tindrà per desistida de la petició, amb la resolució prèvia que haurà de ser dictada en els termes previstos legalment.

6.2 Comissió de Valoració

La Comissió de Valoració realitzarà l'examen i l'avaluació de les sol·licituds presentades, així com la consegüent proposta de concessió i denegació de les ajudes.

La comissió tindrà la següent composició:

Estarà presidida per la vicerectora d'Igualtat, Inclusió i Responsabilitat Social o persona en qui delegue. Hi actuaran com a vocals el vicerector de Transformació Digital o la persona en qui delegue, la directora de l'ICE o la persona en qui delegue i dos membres del PDI. Hi actuarà com a secretari/ària un/a representant de la Unitat de Compromís Social.

7.    Resolució, notificació i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en la pàgina web https://web.ua.es/es/vr-social/vicerrectorado-de-responsabilidad-social-inclusion-e-igualdad.html, que substitueix la notificació a les persones interessades i té els mateixos efectes.

La proposta de resolució provisional de les ajudes es publicarà a partir del 10 de gener de 2025. A partir de l'endemà de la publicació, les persones interessades tindran un termini de 10 dies hàbils per a la presentació de les al·legacions que consideren pertinents davant l'òrgan gestor.

Després d'aquest termini i a la vista de la proposta motivada de la resolució per la Comissió de Valoració, la rectora de la Universitat d'Alacant dictarà la resolució que procedisca.

Una vegada publicada la resolució, les persones beneficiàries de les ajudes hauran de presentar, en el termini de 15 dies naturals comptador des de l'endemà de la notificació de la resolució de concessió, una carta d'acceptació a través del registre electrònic de la Universitat d'Alacant.

Després d'acceptar el projecte, l'ajuda serà traspassada a una aplicació del centre de despesa que determine la persona receptora i haurà de ser específica per al projecte finançat.

8.    Marc legal i pressupostari

Les ajudes s'ajustaran als principis de la LLei 38/2003 i el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions, la Llei 1/2015, de 6 de febrer, d'hisenda pública, del sector públic instrumental i de subvencions, la normativa interna de la Universitat d'Alacant i aquesta convocatòria.

La dotació de les ajudes, d'un màxim de 10.000 euros, serà sufragada amb càrrec a la clau orgànica 60166X2870 del pressupost del Vicerectorat d'Igualtat, Inclusió i Responsabilitat Social. L'execució d'aquesta dotació està supeditada a la disponibilitat pressupostària de la UA. S'hi aplicaran les retencions de rendes que, si escau, establisca la legislació vigent.

9.    Obligaciones i justificació de les persones perceptores de les ajudes

a)    Acceptar per escrit, a través d'administració electrònica, l'ajuda concedida.

b)      Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

c)    Participar en les accions formatives sobre aquest tema que s'organitzen des de l'ICE.

d)      Presentar en el termini de tres mesos a partir de la data de finalització del projecte la memòria final segons els apartats de [l'annex II](https://web.ua.es/va/vr-social/compromiso-social/documents/annex-2.docx).

e)    Sotmetre's a les actuacions, la comprovació, el seguiment i l'avaluació de la unitat gestora i els òrgans de control interns i externs.

f)        Conservar els documents justificatius de l'activitat, una vegada realitzada, incloent-hi els documents electrònics en tant que puguen ser objecte d'actuacions de comprovació i control.

g)        Si escau, traspassar els romanents de l'ajuda no executada al centre de despesa 11406E0001. El document acreditatiu del traspàs de crèdit haurà d'incorporar-se a l'informe econòmic final establit en l'article 9d d'aquestes bases.

L'incompliment per la persona beneficiària de qualsevol dels requisits i les obligacions establits en la resolució de concessió i en aquesta convocatòria i bases reguladores podrà donar lloc a la revocació total o parcial de l'ajuda  i al reintegrament, si escau, de les quantitats indegudament percebudes.

10. Protecció de dades de caràcter personal

De conformitat amb el que disposa la legislació vigent en matèria de protecció de dades, se li comunica que la Universitat d'Alacant tractarà les dades aportades en aquesta convocatòria, com també les contingudes en la documentació que s'hi adjunte, amb la finalitat de gestionar la participació en la convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació

En el marc dels tractaments esmentats, les seues dades no podran ser cedides, excepte obligació legal, i seran conservades durant el temps estrictament necessari per a complir la finalitat esmentada.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/va/index.html>. Pot, així mateix, posar-se en contacte amb el delegat de Protecció de Dades a través de l'adreça [qmc@to.os](mailto:jwy@pn.rk).

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en el següent enllaç: <https://seuelectronica.ua.es/va/privadesa.html>.

11. Recursos

Contra aquesta convocatòria i els actes administratius de la comissió de valoració, podrà interposar-se recurs d'alçada previst en els articles 121 i 122 de la Llei 39/2015, d'1 d'octubre, del Procediment Administratiu Comú de les Administracions Públiques, en el termini d'un mes des de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant el rector en funcions com a òrgan competent per a resoldre'l.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 18 de octubre de 2024

La vicerectora d'Igualtat, Inclusió i Responsabilitat Social

Eva Espinar Ruiz





[Carretera Sant Vicent del Raspeig s/n  
03914 Sant Vicent del Raspeig - Alacant  
 Tel. 15 375 1259 - Fax 10 165 7296](https://www.google.es/maps/@52.473992,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12157&trk=tyah&trkInfo=tarId%3C7929278159979%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)